సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘హలో గురు ప్రేమకోసమే..’ ఫస్ట్‌లుక్ వచ్చేస్తోంది!
ఎనర్జిటిక్ స్టార్ రామ్ హీరోగా శ్రీ వెంకటేశ్వర క్రియేషన్స్ పతాకంపై రూపొందుతున్న చిత్రం ‘హలో గురు ప్రేమకోసమే..’. దిల్ రాజు ఈ చిత్రాన్ని నిర్మిస్తున్నారు.
Samayam Telugu | Updated:
May 13, 2018, 04:50PM IST
ఎనర్జిటిక్ స్టార్ రామ్ హీరోగా శ్రీ వెంకటేశ్వర క్రియేషన్స్ పతాకంపై రూపొందుతున్న చిత్రం ‘హలో గురు ప్రేమకోసమే..’. దిల్ రాజు ఈ చిత్రాన్ని నిర్మిస్తున్నారు. త్రినాథరావు నక్కిన దర్శకుడు. అనుపమ పరమేశ్వరన్ హీరోయిన్. దేవీశ్రీ ప్రసాద్ సంగీతం అందిస్తున్నారు. ఈ ఏడాది మార్చిలో ఈ చిత్ర షూటింగ్ మొదలైంది. ప్రస్తుతం నిర్విరామంగా షూటింగ్ జరుపుకుంటోంది. కాగా, ఈ చిత్రం ఫస్ట్‌లుక్‌ను రేపు (మే 14న) విడుదల చేస్తున్నారు. ఈ మేరకు చిత్ర నిర్మాణ సంస్థ శ్రీ వెంకటేశ్వర క్రియేషన్స్ ఒక ప్రకటనలో తెలిపింది. రేపు సాయంత్రం 4 గంటలకు ఫస్ట్‌లుక్‌ను విడుదల చేస్తున్నట్లు ట్వీట్ కూడా చేసింది.
Unveiling the first look of @ramsayz and @anupamahere starrer #HelloGuruPremaKosame tomorrow at 4PM. Stay tuned.… https://t.co/z0khbGzAGC
&mdash; S V C (@SVC_official) 1526207406000
ఇదిలా ఉంటే, తెలుగు సినీ పరిశ్రమలో విజయవంతమైన నిర్మాతగా పేరొందిన దిల్ రాజు.. తన సొంత బ్యానర్ శ్రీ వెంకటేశ్వర క్రియేషన్స్ పతాకంపై వరసపెట్టి సినిమాలు చేస్తున్నారు. పూరీ జగన్నాథ్ దర్శక, నిర్మాతగా తనయుడు ఆకాశ్ పూరి హీరోగా తెరకెక్కించిన ‘మెహబూబా’ సినిమాను దిల్ రాజే విడుదల చేశారు. ఇక తన బ్యానర్‌లో ప్రస్తుతం మూడు సినిమాలు చేస్తున్నారు. వాటిలో రాజ్ తరుణ్‌తో ‘లవర్’, రామ్‌తో ‘హలో గురు ప్రేమకోసమే..’, వెంకటేశ్, వరుణ్ తేజ్‌తో ఓ మల్టీస్టారర్ ఉన్నాయి. మల్టీస్టారర్ షూటింగ్ ఇంకా ప్రారంభంకాలేదు. వీటితో పాటు మహేష్‌బాబు-వంశీ పైడిపల్లి సినిమాను కూడా దిల్ రాజే నిర్మించనుండటం విశేషం.
కిందటేడాది ‘శతమానం భవతి’ సినిమాతో విజయ యాత్రను ప్రారంభించిన దిల్ రాజు.. వరసగా ‘నేను లోకల్’, ‘దువ్వాడ జగన్నాథం’, ‘ఫిదా’, ‘రాజా ది గ్రేట్’, ‘ఎంసీఏ’ చిత్రాలను నిర్మించారు. ఈ సినిమాలన్నీ బాక్సాఫీసు వద్ద కలెక్షన్ల వర్షం కురిపించాయి. ఇక ఈ ఏడాది కూడా ఇదే విజయ యాత్రను కొనసాగించేలా కనిపిస్తున్నారు. మరోవైపు, రామ్ హీరోగా కిందటేడాది ఒకే ఒక్క సినిమా వచ్చింది. అదే.. ‘ఉన్నది ఒక్కటే జిందగీ’. ఈ సినిమా కమర్షియల్‌గా పెద్ద విజయాన్ని సొంతం చేసుకోకపోనప్పటికీ విమర్శకుల ప్రశంసలు మాత్రం అందుకుంది. మరి ఈ ఏడాదిని రామ్ హిట్టుతో ప్రారంభిస్తారో లేదో చూడాలి.